Document ID: /roh_data/filtered/fineweb-2-filterrobots_roh.jsonl.gz/3225

Zlatan Ibrahimovic è senza dubi il grond star svedais. Sajettar gols è sia gronda fermezza, ed il pli gugent gols spectaculars. Titels da campiun ha 'Ibra' gudagnà en seria ils davos onns. El è tranter auter vegnì cun Ajax Amsterdam campiun ollandais, en l’Italia campiun cun Juventus Torino, Inter Milaun e l’AC Milan, en Spagna cun il FC Barcelona ed en Frantscha ils davos quatter onns cun Paris Saint-Germain.
Zlatan Ibrahimovic è dentant er enconuschent pervia da ses caracter extravagant. El è in giugader che provochescha gugent, in ch’ha dentant er procurà per scandals en sia carriera. A l’EURO 2016 è el senza dubi ina da las grondas attracziuns, quai sin il plaz sco era sper il plaz.
RR actualitad saira
Ibrahimovic en cifras
- El dat dapi 15 onns cun l’equipa naziunala
- ha sajettà enfin oz 62 gols
- en 112 gieus.